b'\n_START_ARTICLE_\nRiiklik Katsekoda\n_START_PARAGRAPH_\nRiiklik Katsekoda oli aastal 1923 Tallinna Tehnikumi juures tegevust alustanud asutus. Riiklik Katsekoda moodustati Riigi Kesklaboratooriumi ja Kaubandus-T\xc3\xb6\xc3\xb6stusministeeriumi haldusalas olnud katsekoja liitmisel._NEWLINE_Katsekoja tegevusala oli lai: tehti keemilisi, f\xc3\xbc\xc3\xbcsikalisi, mehaanilisi jt katseid, samuti normiti ja uuriti m\xc3\xb5\xc3\xb5teriistu ja masinaid. Katsekojal oli keemia-, mehaanotehniline, elektrotehnika ja soojustehnika osakond._NEWLINE_Aastast 1925 andis katsekoda v\xc3\xa4lja Riiklise Katsekoja Teateid._NEWLINE_Aastatel 1936\xe2\x80\x931944 (1936 kaotati Tallinna tehnikum) tegutses katsekoda Tallinna tehnikainstituudi (praegune Tallinna Tehnika\xc3\xbclikool) juures. P\xc3\xa4rast N\xc3\xb5ukogude v\xc3\xb5imu l\xc3\xb5ppemist taasavati katsekoda aastal 1993 Tallinna Tehnika\xc3\xbclikooli juures.'